แข่งเรือยาวชิงถ้วยพระราชทาน
เมื่อวันที่ 21 มิ.ย. นายชวพล พันธุมรัตน์ รอง ผวจ.ชัยนาท เป็นประธานแถลงข่าวงานประเพณีแข่งเรือยาวเข้าพรรษาชิงถ้วยพระราชทานพระบาทสมเด็จพระปรมินทรมหาภูมิพลอดุลยเดช และสมเด็จพระเทพรัตนราชสุดาฯ สยามบรมราชกุมารี ที่โรงแรมสุวรรณาริเวอร์ไซด์ พร้อมกับกล่าวว่า งานประเพณีแข่งเรือยาวเข้าพรรษา จ.ชัยนาท เริ่มจัดตั้งแต่ปี 2541 จนถึงปัจจุบันนับเป็นปีที่ 20 แล้ว โดยจังหวัดชัยนาทร่วมกับการท่องเที่ยวแห่งประเทศไทย อบจ.เทศบาลตำบลบ้านกล้วย เทศบาลเมืองชัยนาท ภาครัฐและเอกชน ร่วมกำหนดจัดงานระหว่างวันที่ 30 มิ.ย.-9 ก.ค.นี้ บริเวณเขื่อนเรียงหิน หน้าศาลากลางจังหวัดและวัดพระยาตาก,สำหรับเรือที่จะเข้าร่วมแข่งขันมีเรือยาว (ใหญ่) 55 ฝีพาย จำนวน 8 ลำ เรือยาว (กลาง) 40ฝีพาย จำนวน 8 ลำ เรือยาว (เล็ก) 30 ฝีพาย จำนวน16ลำ การแข่งขันเรือยาว 3 ประเภท ได้แก่ ชิงถ้วยพระราชทานพระบาทสมเด็จพระปรมินทรมหาภูมิพลอดุลยเดช มี 2 ประเภท ได้แก่ ประเภท 55 ฝีพาย และประเภท 40 ฝีพาย ชิงถ้วยสมเด็จพระเทพรัตนราชสุดาฯ สยามบรมราชกุมารี มี 1 ประเภทได้แก่ ประเภท 30 ฝีพาย วันที่ 8 ก.ค. เป็นรอบคัดเลือก และชิงชนะเลิศประเภท 40 ฝีพาย ที่หน้าวัดพระยาตาก วันที่ 9 ก.ค. ชิงชนะเลิศหน้าเขื่อนเรียงหิน ศาลากลางจังหวัดชัยนาท,กำหนดพิธีเปิดงานวันที่ 30 มิ.ย.นี้ ที่บริเวณเขื่อนเรียงหิน โดยจะมีเรือดังๆจาก จ.พิจิตร ชัยนาท สิงห์บุรี ชลบุรี สระบุรี ปทุมธานี เพชรบุรี นครปฐม สุราษฎร์ธานี เข้าร่วมแข่งขันจำนวนมาก นอกจากนี้ยังมีการแสดงคอนเสิร์ตให้ชมฟรี อาทิ อ็อด โอภาส น้องแคท อธิตยา สามสาวซุปเปอร์วาเลนไทน์แนนซี่ ท๊อปไลน์ น้องเพลง อาร์สยาม เบลล์ ทรงสิทธิ์ วงสตริง/ลูกทุ่ง เป็นต้น.
นายชวพล พันธุมรัตน์รอง ผวจ.ชัยนาท เป็นประธานแถลงข่าวงานประเพณีแข่งเรือยาวเข้าพรรษาชิงถ้วยพระราชทานพระบาทสมเด็จพระปรมินทรมหาภูมิพลอดุลยเดช และสมเด็จพระเทพรัตนราชสุดาฯ สยามบรมราชกุมารี ที่โรงแรมสุวรรณาริเวอร์ไซด์
ชวพล พันธุมรัตน์,แข่งขันมีเรือยาว,ชิงถ้วยพระราชทาน,ชัยนาท,งานประเพณี,ข่าวทั่วไป